ON VUOSI 1600.
PORTUGALIN KATOLILAISET OVAT VUOSIKYMMENIÄ HYÖTYNEET KAUPASTA JAPANIN KANSSA.
HE OVAT PITÄNEET MAAN SIJAINNIN SALASSA VIHOLLISILTAAN, EUROOPAN PROTESTANTEILTA.
OSAKAN HALLITSIJA TAIKŌ ON KUOLLUT, JA PERILLINEN ON LIIAN NUORI HALLITSEMAAN.
VIISI SOTAHERRAA TAISTELEE HERRUUDESTA.
KAIKKI HALUAVAT TITTELIN, JOKA TAKAISI RAJATTOMAN VALLAN…
SHOGUN
Kapteeni, en voinut mitata deklinaatiota…
Pilvien takia.
Aivan, pilvien takia.
Katsokaa kuitenkin tätä valkoista hiekkaa.
Kymmenen sylen mitassa.
Kymmenen syltä. Valkoista hiekkaa talissa.
Näet, mitä haluat nähdä.
Espanjalaisten lurjusten merikartta oli oikeassa Magalhãesinsalmesta.
Anna tänne, mokoma on koitunut kaikkien meidän kuolemaksemme.
On tullut aika tehdä suunnitelmia.
Sinulla ei ole ruokaa eikä tämän illan jälkeen vettäkään.
Pääsemme maihin.
Saakelin englantilaiset luotsit. Te vain ette osaa luovuttaa.
Pääsemme Japaniin.
Vai Japaniin. Kuuntele itseäsi, keripukin runtelema.
Vaadimme sen pimeän maan itsellemme ja palaamme Hollantiin.
Rikkaina ja kierrettyämme maapallon.
Ei.
Ei, luotsi.
En minä.
Lähtiessä aluksia oli viisi.
Miehistöä oli yli 500.
Nyt meillä on hädin tuskin yksi alus.
Minun iässäni pitää tietää, kun riittää.
Vain pelkurit valitsevat sen tien.
Erasmuksella on tusina miestä, jotka yhä odottavat teiltä…
Odottavat minulta mitä?
Emme voi täyttää tehtäväämme. Ei ole mitään, ymmärrätkö?
Hyvä on, tässä.
Luotsi.
Luotsi, pelon alku on siunattu vapautus.
Se on kuin pehmeä tuuli kasvoilla.
Tunnetko sen?
Se on kaikkivaltiaan henkäys.
Hän kutsuu meitä. Kuuntele.
Hän kutsuu meidät kotiin.
Nälkiintynyt.
Mitä he ovat…?
ENSIMMÄINEN LUKU: ANJIN
Isä.
Se on suurenmoinen.
Tosiaan.
Se piiloutuu auringon säteisiin.
Säästää energiaa ja odottaa hetkeään.
Saalis ei välttämättä edes huomaa sitä.
No niin.
Lähdetäänkö?
Tervetuloa Osakan linnaan.
Lääninherra Ishido pyytää, että sulkeudutte kamareihinne.
Olen yllättynyt siitä, että Toranaga tosiaan tuli.
Viisas mies tietää, kun hänen aikansa on päättynyt.
No?
Vihaan Osakaa.
Tästä paikasta on tullut oikea paskaläävä.
Siinä tapauksessa hoidetaan tämä heti.
Tervetuloa Osakaan.
Sijaishallitsijoiden neuvosto arvostaa saapumistanne.
Istumajärjestys on uusi.
Pidimme sitä sopivana
näissä olosuhteissa.
Toranaga-herra,
Taikōn kuolemaa seuranneena vuonna olemme seuranneet huolissamme,
kun järjestitte valtanne neuvostoa vastaan.
Edesmenneellä Taikōlla oli hyvä syy kieltää se.
Minkä vallan olen järjestänyt?
Olette suostunut kuuteen avioliittoon.
Ja lääninne koko on kaksinkertaistunut.
Jos muut sijaishallitsijat ovat huolissaan,
sallikaa minun sanoa, että viihdyn Kantōn lääninherrana.
En ole koskaan se, joka rikkoo rauhan ensimmäisenä.
Sepä erikoista.
Juuri tänä aamuna perillisen äiti vietiin Edon linnaanne.
Ilman varoitusta tai pyyntöä.
Ochiba-neidin sisaren eli miniäni synnytys käynnistyi.
Vai onko Ochiba-neiti otettu panttivangiksi
oman turvallisuutenne takeeksi?
Elämme rauhan aikaa, ruhtinas Ishido.
Neiti ei ole panttivanki linnassani sen enempää
kuin minä täällä.
Mitä Taikō sanoisi, jos hän olisi yhä keskuudessamme?
Uskoisin, että hän olisi tyytyväinen tietäessään,
että me viisi emme vieläkään ole samaa mieltä.
Hän toivoi kuolinvuoteellaan vallan rauhanomaista jakautumista.
Siihen asti, kun hänen perillisensä on täysi-ikäinen.
Ja minä odotan sitä päivää.
Nämä kokoukset ovat uuvuttavia.
Sitten sanon asiani toisin sanoin.
Neuvosto äänesti vaativansa neidin paluuta
virkasyytteen uhalla.
On aika paljastaa petturit,
jotka haluavat kaapata perillisen vallan.
Alhaissukuiset, jalosukuiset, jopa kaltaisesi Minowarat.
Näette siinä neljä allekirjoitusta.
Lääninherrat Kiyama, Sugiyama, Ohno
ja minä.
Suokaa anteeksi, mutta eikö herrani ole noudattanut kaikessa lakia?
Kutsutte häntä petturiksi, vaikka syytteenne ovat hataria.
Tadayoshi, istu alas!
Olen pahoillani,
mutta en siedä tuollaisia loukkauksia.
Loukkauksiako?
Miten kehtaat vihjailla, että lääninherra Ishido loukkasi minua?
Pyydän lupaa tehdä seppukun.
Päätän sukuhaarani
ja kaikki, jotka kuuluvat sukuuni.
Isäntäni, pyydän hyväksymään anteeksipyyntöni.
Tehty mikä tehty.
Täytyy tosin todeta, että lapselliset purkaukset ovat tyypillisiä klaanillenne
ja loukkaavat Taikōn ylpeää perintöä.
Teillä on seitsemän päivää aikaa vapauttaa perillisen äiti Edosta.
Sen jälkeen äänestämme teidän kohtalostanne.
Usami Tadayoshi on naimisissa lapsenlapsenne kanssa, eikö olekin?
Kyllä, Fujin kanssa. Hän on paras lapsenlapseni.
Varmistan, että hän jää eloon.
Poika oli uhkarohkea.
Hän voi syyttää vain itseään.
Ei,
hän oli rohkea.
En hyväksy näitä turhia kuolemia.
Miksi me sitten olemme yhä täällä?
Kuolemaamme toivovat virkamiehet telkesivät meidät linnaan.
Heti, kun he saavat perillisen äidin takaisin,
he äänestävät meidän tappamisemme puolesta.
Anteeksi, ystävä.
Jos ryhdymme nyt sotaan yhdellä armeijalla neljää vastaan, minä häviän.
Minun täytyy pysyä täällä.
Siksi sinun täytyy lähteä Ajiroon minun sijastani.
Olette vihollistenne vanki.
Kuolemanne kolkuttaa ovella,
ja tekö haluatte minun tutkivan jotain raakalaisten laivaa?
Lähde välittömästi.
Pohdin, teitkö virheen, Hiromatsu.
Tuet minua etkä virkamiehiä, jotka toivovat kuolemaani.
Ajatus on käynyt mielessäni.
Kaiken täytyy pysyä laivassa setäni tarkastusta varten.
Yabushige-herranko?
Lähetin hänelle välittömästi sanan.
Tämän hän haluaa nähdä itse.
Miksi Jan saa katsoa? Siirry!
Näetkö, mitä he tekevät? Kerro.
Laivaa hinataan rantaan.
-Tiedätkö, keitä he ovat? Katolilaisiako? -Hiljaa!
Sitä olen yrittänyt sanoa. He ovat japanilaisia.
Älkää sentään ilosta hihkuko.
Löysimme sen. Portugalin salaisen imperiumin idässä.
Mahdotonta.
-Käskymme ovat yhä voimassa. -Miten niin muka?
Tiedän vain sen, että etelässä ja pohjoisessa oli espanjalaisia laivoja
Santa Mariasta.
Tämä luotsi toi meidät pois sieltä.
Voimme yhä neuvotella. Meillä on kauppatavaraa.
Ja minä puhun sujuvaa portugalia.
Kun portugalilaiset kertovat, keitä me olemme, meidät hirtetään.
Eivät he tiedä, keitä olemme. Merikartat ovat yhä kenraalikapteenin hytissä.
Olemme turvassa, kunhan ne pysyvät siellä.
Olemme vain kauppiaita,
jotka eksyivät merellä ja etsivät turvallista reittiä kotiin.
Voiko tuo toimia?
Kukaan teistä ei ymmärrä erästä seikkaa.
Olemme joutuneet suojanpuolelle ilman tuulta, virran vietäväksi.
Olemme kohdanneet kulkutauteja ja nälkää järsiessämme vasikannahkaisia köysiä.
Meidän pitäisi olla jo kuolleita. Vaan tässä me olemme.
Kaksitoista paskanhajuista mutta vahvaa protestanttilurjusta,
joiden tehtävänä on vastustaa raakalaisheimoa
ja Portugalin saatanan surkeaa sontalaivastoa.
Kyllä!
Meillä on hyvät mahdollisuudet.
Me emme kuole täällä.
Fuji, tämä on mennyt liian pitkälle.
Älä tule lähemmäs.
-Herra käskee. Anna poikamme minulle! -En anna!
Tadayoshi nöyryytti herraamme ruhtinas Ishidon edessä
ja määräsi sitten poikamme kuolemaan.
Kuulin siitä. Olen pahoillani.
-Minun on pakko elää. -Käsky tuli mestariltamme.
Olen aviomiehesi!
Ja hän on Toda Hiromatsun lapsenlapsi.
Sinun tulee kunnioittaa sitä nimeä.
Hänen sukunsa päättyy tänään sinun tekosi vuoksi.
Sinulla ei ole oikeutta kohdella häntä tylysti.
Olen pahoillani,
mutta hän on oikeassa.
Tiedän, että tunnet kuoleman vetovoiman.
Minäkin olen tuntenut sen.
Se on kuitenkin armo, josta sinun täytyy kieltäytyä.
En ole vahva kuten sinä, Mariko.
En voi jäädä tähän maailmaan ilman tarkoitusta.
Jos hän on määrännyt sinut elämään,
se on sinun tarkoituksesi.
Antakaa hänen kätensä olla viimeiset, jotka pitelevät poikaa.
Jumala,
anna anteeksi.
Setäsi ei ole koskaan aiemmin käynyt tässä kylässä.
Ei edes silloin, kun isäsi kuoli.
Otetaan hetkestä kaikki irti.
Vain Yabushige-herra voi antaa sinulle ansaitsemasi läänin.
Tänne, vangit!
Arvottomia pelkureita.
Izun hallitsija Yabushige käskee teitä tulemaan tänne ja esittäytymään.
Hei siellä. Oletko sinä näiden miesten johtaja?
Nimeni on John Blackthorne. Puhuisin mieluusti kanssanne.
Kiivetkää kaikki tänne heti.
Jos sopii, kiipeän sinne yksin.
En ymmärrä, mitä puhut. Kiivetkää tänne sieltä!
-Ei, sinut tapetaan! -Katso heidän miekkojaan.
Hakekaa heidät.
Varokaa!
Ei, älkää taistelko vastaan.
Kiivetkää tikkaita! Älkää vastustelko!
Kiivetkää!
Ei väkivaltaa! Hänen täytyy jäädä eloon.
Tuokaa tynnyrit.
-Nyt. -Selvä.
Tulkaa takaisin tänne.
Saastaiset villit.
Saatanan villit.
Tulen sinne yksin ja puhun miesteni puolesta.
Pitäkää hänet täällä siltä varalta, etten palaa.
Luotsi!
Paskiaiset!
Antaudun.
Olemme kauppiaita.
Pyydän, että meidät vapautetaan laivaamme.
Emme halua teille pahaa.
Olet kristitty.
-Puhutko portugalia? -Hyvin vähän.
Käske häntä käyttäytymään.
Omi-sama sanoo: "käyttäydy".
Onko tämä Japani?
Kyllä on.
Miten sanon teidän kielellänne: "minä ymmärrän"?
Pyydän, että vapautatte miehistöni.
Ei mahdollista.
Rukoilen teitä hyvän tavan nimissä.
Olkaa kiltti, Japanissa pakko käyttäytyä.
Jos hän kohtelee vieraitaan näin,
sano tuolle tautiselle paskiaiselle, että virtsaan hänen maansa päälle.
Olet villi vailla käytöstapoja.
"Ymmärrätkö?"
-Onko tuo mies kristitty? -Emme tiedä.
Pysykää kaukana!
Miksi hänet on otettu vangiksi?
Riittää! Pysykää kauempana!
Missä tulkki on?
Yabushige-herra, on kunnia saada teidät kylään.
Onko hän paras pappinne?
Pappi, tulkkaa minun ja tämän raakalaisen keskustelu.
Kuka hän on ja miksi hän on täällä?
Meidän bushomme, Izun hallitsija Kashigi Yabushige
haluaa tietää, kuka olet ja miten tulit tähän maahan.
Kuka sinä olet?
Jumalan palvelija.
Sinun Jumalasi. Siinä on eroa, senkin katolilainen mulkku.
Pappi. Miksi hän on vihainen sinulle?
Hän ilkeä.
Tuo kuolemaa. Merirosvo.
Nimeni on John Blackthorne. Olen englantilainen.
Olen Erasmuksen luotsi.
Se on hollantilainen kauppalaiva. Ajauduimme väärälle kurssille.
Valheita! Alus on hollantilainen kaapparilaiva.
Olet merirosvo, joka tuli sotimaan Portugalin rauhaisaan siirtokuntaan.
Pappi! Tulkkaa.
Hyvin paha mies.
Murhaa Japanin ja Portugalin.
He eivät taida tietää meistä.
Kerroit heille, että Euroopassa on vain Portugali.
Olen ensimmäinen englantilainen merimies, joka löysi tämän aarreaitan.
Sinulla ei ole aikomustakaan tulkata sanomisiani.
Anon kuninkaaltanne rauhanneuvottelua.
Pyydän nöyrästi turvallista kulkua.
Sano hänelle, että laiva on takavarikoitu.
Yabushige-sama sanoo, että harhaoppinen laivasi on nyt hänen.
Sinut ja miehistösi teloitetaan pian.
Hei, seis!
En ole yksi heistä!
En anna katolilaisten puhua puolestani!
En Euroopassa enkä totisesti tässä pimeässä paikassa.
Viekää hänet taloon ja kylvettäkää hänet.
Herra! Vaara!
Merirosvon on kuoltava!
Onko sinulla todisteita merirosvoudesta?
Loukkasi ristiä!
Ei minulla ole aikaa kristittyjen joutavuuksille.
Merirosvon on kuoltava!
Hyvä on, mutta valitse joku toinen hänen sijastaan.
Teemme sen minun tavallani.
Pahoitteluni, Isä. Valtaamme pian koko maanosan.
Palaa sikolättiisi, mulkero.
Yritä lujemmin, setä.
Häviät jatkuvasti!
Tämä on uusi peli minulle, teidän korkeutenne.
Se on liian vaikea vanhalle miehelle.
Etkö oppinut leikkimään, kun olit pieni?
Kun olin sinun ikäisesi,
sain kunnian olla panttivanki.
Näin pitkäksi asti viholliset kävivät minusta kauppaa.
Yaechiyo-herra,
myöhästytte kirjoitustunniltanne, kuten hyvin tiedätte.
Päivää, Daiyoin.
Haluan mieluummin harjoitella jousiammuntaa.
Hallitsijan täytyy kirjoittaa selkeästi ja kauniisti.
Hänen täytyy olla paras kaikessa.
Niin äitinikin sanoo.
Palaako hän pian kotiin linnastasi?
Kyllä, ehdottomasti.
Menehän harjoittelemaan kirjoittamista.
En osaa kuvitella,
mitä Ishido lupasi hallitsijoille, jotta he tottelevat häntä.
Varmaankin minun läänini.
Hän tappaa heidät seuraavaksi.
Ja sitten lapsen.
Pimeät vuosisadat alkavat jälleen.
Suojelen perillistä hengelläni.
Kunpa voisitkin pysäyttää heidät.
Eivät he pelkää sinun nimeäsi, Yoshii Toranaga,
vaan Minowaran sukuasi.
En halua esi-isieni titteleitä.
Sinä oletkin hyvä mies.
Mutta nyt ei ole hyvien miesten aika.
Nyt on shōgunien aika.
Kuten olen sanonut aiemminkin,
en pyri shōguniksi.
Se titteli on julma muinaisjäännös entisiltä ajoilta.
Tämä istutettiin, kun Yaechiyo syntyi.
Tukirakenne tukee sen kasvua.
Kuin sinä ja poika.
Mitä hänelle tapahtuu, jos sinä olet poissa?
Olkaa kilttejä! Olemme pelkkiä kauppiaita!
Olkaa kilttejä!
Olemme pelkkiä kauppiaita, Jumalan nimeen!
Ei, olkaa kilttejä!
Ei!
Pyydän, ei!
Olkaa kilttejä!
Pyydän!
Olkaa kilttejä!
Pahoittelen vaivaa, jonka herrani aiheutti kyläänne.
Se ei kestä enää kauaa.
Kuoleman hetki on herralleni pakkomielle.
Se, kun on voimaton ja se on vääjäämätöntä.
Häntä kiinnostaa, miten sellainen hetki kohdataan.
Tämän lähemmäs
hän ei pääse.
Odotin ja odotin, turhaan
Hänen viimeinen hetkensä tuli ja meni.
Se oli sanaton kuin kaikilla muillakin.
Herra, tässä on Kiku.
Hän on Izun ansiokkain kurtisaani.
On kunniani palvella
ja velvollisuuteni miellyttää.
Mitä sinä tiirailet?
Mitä sinä teet?
Lopetanko?
Jatka vain.
Jestas.
Huomenta.
Saisinko saappaani?
Raakalainen kuoli hitaasti.
Hän oli vahvempi kuin useimmat kristityt.
Lausu minulle hänestä runo.
Hänen silmänsä
olivat Helvetin loppu,
vain kipua,
ymmärrettävää.
Kuulin miehen huutavan viime yönä. Hän oli tuskissaan.
Tämä on tiukalla.
Mikäli teille sopii,
puhuisin mieluusti uudelleen johtajanne kanssa.
Miehen, jolla on miekat.
Hienoa.
Olet hoitanut tätä kylää hyvin isäsi kuoleman jälkeen.
Kauanko siitä on?
Melkein vuosi.
Läänisi on kasvanut 3 000 kokuun.
Hoidan asian heti, kun palaan kotiin.
Setä, jos sallitte…
Ettekö aio kertoa Toranagalle raakalaisten laivasta?
Lääninherramme Toranaga on vankina Osakassa.
Sanoin hänelle sen olevan hulluutta, mutta hän lähti silti.
Miksi kertoa kuolleelle tulevasta?
Eli teillä on siis muita suunnitelmia.
Mitä mieltä olet?
Mikä on seuraava siirto näinä epävarmoina aikoina?
Toranagan kuoltua syttyy varmasti sota.
Ishidosta tulee vaikutusvaltaisin sijaishallitsija,
mutta hänen täytyy kilpailla kristittyjä hallitsijoita vastaan.
Heillä on kristityt aseet.
Jos jollain hallitsijalla on laiva täynnä näitä aseita,
hän on arvokas liittolainen kelle tahansa.
Veljeni ei koskaan kertonut poikansa erinomaisista kyvyistä.
Herra!
Tänne on tulossa laiva.
Hiromatsu. Kunnioitatte minua saapumalla yhteen kylistäni.
Ruhtinas Toranaga on pyytänyt, että odotatte häntä Edossa.
Olemme vallanneet vierasmaalaisen laivan miehistöineen.
Aatteemme takia on tärkeää olla täällä.
Missä tykit ovat?
Minulle kerrottiin, että laivassa on viisisataa muskettia, 20 tykkiä
ja useita hopea- ja kulta-arkkuja.
Kaikki on tuotu maihin.
Hyvä.
Ulkomaansuhteiden päällikkönä
Toranaga-herra takavarikoi laivan ja kaiken sen sisältämän.
Kaikella kunnioituksella,
Izu on minun läänini.
Pahoitteluni.
Olin siinä uskossa, että olet uskollinen lääninherrallemme.
Tietysti olen.
Laiva on tietysti jo hänen.
Se on lahja, vaikka olisin halunnut sen olevan yllätys.
Anteliaisuutenne miellyttää häntä.
Hän tiesi kaiken.
Kylässäsi on vakooja.
Minne minut viedään?
Sinä. Katso minua.
-Murhaat ilman oikeudenkäyntiä. -Hiljennä hänet.
Niinkö täällä toimitaan?
Tämäkö hän on?
Sano hänelle, että hänet viedään Osakaan.
Sinä menet Osakaan.
En mene minnekään, ennen kuin näen miehistöni.
Hei, virtsannielijät!
Kiellettyä!
Onko hän se luotsi?
Luotsi?
Hiromatsu-herra.
Herra Rodrigues huolehtii hänestä.
Antakaa juoma, sitten räjäyttäkää pää.
Kumarra paskiais-samalle, jos haluat elää.
Hän on täällä kuin kuningas.
Ja sano hänelle goyosha wo.
Pahoitteluni.
Kaikille paskansyöjä-samoille. Tule.
-Oletko sen hollantilaisen luotsi? -Kuka sinä olet?
Senkin nuori paskiainen. Mikä on Lizardin leveysaste?
Se on 49 astetta, 56 minuuttia pohjoista, ja varo etelälounaassa riuttoja.
Tai muuten laiva uppoaa. Olet tosiaan luotsi.
Ja vielä inglés, saakeli.
Te puhutte japania. Onko miehistöni elossa?
Samurai. Luotsin ystävät?
Yksi on teloitettu.
Muut ovat Yabushige-herran vankeina.
Hyviä uutisia. Vain yksi on kuollut.
Japsit vapauttavat loput, jos käyttäydyt.
Kuka miehistäni on kuollut?
Kuulehan, Inglés. Miehistösi kuuluu nyt heille.
Saatat nähdä heidät, kun palaat. Et voi vaikuttaa asiaan.
-Minne me menemme? -Osakaan, suureen kaupunkiin.
Lääninherra Yoshii Toranaga haluaa tavata sinut.
Mitä hän minusta tahtoo?
Ehkä leikkiä palleillasi. Mistä minä tiedän?
Hänellä on valtaa, joten itse suostuisin.
Enemmän valtaa kuin noilla?
Kantōn lääninherrallako?
Miljoona tuollaista hullua kuolisi päästäkseen pyyhkimään hänen perseensä.
En kuullut nimeäsi, ystävä.
Rodrigues. Olen espanjalainen, purjehdin Portugalin alla. En ole ystäväsi.
Voinko päästä omaan laivaani, Rodrigues?
Toki, heti kun nuolet moloani.
Kuulehan, Inglés. Älä temppuile.
Lupasin samoille, että olen vastuussa sinusta.
Tee meille palvelus ja hyvästele laivasi.
Soutakaa!
Menette Osakaan vain joutuaksenne vangiksi.
Tuntuu väärältä.
-Myrsky nousee ennen iltaa. -Täytyy suunnata luoteeseen.
Tämä miehistö haluaa nähdä mantereen.
-Saavuitko portugalilaisten mukana? -Purjehdin työkseni.
Miten sinä päädyit tänne?
Tulin Magalhãesinsalmesta kauppatehtävissä.
Kenraalikapteeni piti meitä liian pitkään Chilessä. Varoitin tuulen laantumisesta.
Hän ei kuunnellut.
Ja nyt komento on sinulla.
Varsinainen kohtalo. Shukumei.
-Mitä se tarkoittaa? -Ai shukumei?
Se on eräänlainen asenne näillä seuduilla.
Kuin karma.
Ennalta määrätty kohtalo.
Kaikki on yhteydessä kaikkeen. Elämä, kuolema.
Oma vähäpätöinen asema täytyy hyväksyä.
Nämä ihmiset ovat jumalattomia villejä.
Tai ehkä mielipiteesi ei kiinnosta heitä paskaakaan, nuori juonitteleva merirosvo.
Miksi luulet minua merirosvoksi?
Laivallasi oli 20 tykkiä.
Puolustauduimme espanjalaisten rakkien luotsaamilta Portugalin kaljuunoilta.
Ajelehdimme tänne vahingossa.
Olemme pelkkiä kauppiaita, jotka toivovat vielä näkevänsä kotimaansa.
Pidän sinusta, Inglés.
Koska edessämme on pitkä yö,
saat kunnian ottaa tämän vahtivuoron.
Tule.
-Kiitos, että luotat minuun. -Miksen luottaisi?
Sinähän olet luotsi, etkä mikään jumalaton villi.
Ymmärsitkö?
Kyllä.
Ehkä me emme kuolekaan Osakassa!
Meidän täytyy kääntyä aallokkoa päin!
Missä cojonesisi ovat?
Siellä, missä pitääkin, ja siellä myös pysykööt!
Mene kannen alle ja käske heitä soutamaan. Osaatko uida?
Etkö itse osaa?
En koskaan oppinut. On kai parempi hukkua nopeasti.
Saakeli! Aallokkoon!
Mitä sinä vielä täällä teet, merirosvon kuvatus?
Hiiteen Portugalia palveleva espanjalainen!
Ja englantilaiset!
Mitä hän aikoo?
Soutakaa!
Pitäkää pintanne! Iso aalto on tulossa!
Soutakaa!
-Rodrigues! -Merirosvo!
Rodrigues!
Jos te paskiaiset haluatte elää,
vetäkää!
Soutakaa!
Laiva on valmis.
Nyt lähdetään!
Mitä hän tekee?
Rodrigu-sama.
Luotsinne on jossain täällä.
Hän saattaa olla yhä elossa.
Minulle on ihan sama, millainen villi-ihmispaskiainen sinä olet,
mutta minun kotiseudullani ketään ei jätetä.
Hän ei ole väärässä etsiessään espanjalaista.
Hän on taitava luotsi.
Mene hänen mukaansa. Olkaa nopeita.
Herra! Löysin hänet!
Hän on tuolla.
Rodrigues!
Kiipeä rannalle!
Yritän vain nähdä lähempää.
Luotsi ei saa vaarantaa henkeään.
Tuon hänet tänne.
Minä.
Vai niin.
Et voi kieltäytyä haasteesta miestesi edessä.
Tässä, villi. Ehkä kuolet pudotessasi hukkumisen sijaan.
Hoidetaan tämä nopeasti.
Herra, antakaa minun mennä.
Etkö huomaa?
Raakalainen haluaa minun epäonnistuvan.
Hän koettelee minua.
Hän on yksinkertainen, vaikkei tiedä sitä itse.
Herra!
Kävipä paskiais-herrallenne kurjasti.
Hae laivasta lisää köysiä!
Hän hengittää!
Köysiä tulee pian lisää!
Herra!
Ottakaa jostain kiinni!
Herra! Apu on tulossa!
Mitä hän oikein aikoo?
Hyvää iltaa, Mariko.
Pahoittelen, herrani. Luulin, että tapaisin appeni.
Lähetin Hiromatsun hoitamaan asioita.
Kutsuin sinut luokseni.
Kauanko siitä on, kun liityit kenraalini perheeseen?
Kuusitoista vuotta.
Silti me keskustelemme harvoin.
Kiitos, kun autoit aiemmin Fuji-neitiä hänen surussaan.
Kunpa olisin voinut tehdä enemmän.
Tuhlausta.
Sen jälkeen, kun Ishido käänsi neuvoston minua vastaan,
kuolema vaanii kaikkialla.
Jos sijaishallitsijat äänestävät virkasyytteenne puolesta,
kuolemanne on tervetullut.
Kuulin, että puhut portugalia.
Opiskelen vasta.
Appesi Hiromatsu tuo Ajirosta erään vangin.
Raakalaisen vieraalta laivalta.
Haluan, että tulkkaat.
Portugalilaiset voivat varmasti lähettää Tsujin tulkkaamaan.
Onko isäsi kuolemasta 14 vuotta?
Neljätoista vuotta ja kolme kuukautta.
Akechi Jinsai oli rohkea ja aatteellinen.
Kunnioitin häntä suuresti.
Tiedän, että se on vainonnut sinua.
Et saanut kuolla hänen kanssaan.
Kuten Fuji.
Sinua estettiin taistelemasta ja tarkoituksesi vietiin sinulta.
Entä jos lääninherranasi
voisin antaa tarkoituksen sinulle takaisin?
Raakalainen on uskosi vihollinen.
Onko uskollisuutesi Jumalalle
ristiriidassa sen kanssa, että palvelet minua?
Jos olisin vain kristitty, kyllä.
Minulla on tosin useampi kuin yksi sydän.
Kohtalomme on tuonut meidät yhteen.
Sinut, minut
ja sen raakalaisen, joka voi muuttaa tapahtumien kulkua.
Jalkani on tulessa,
pääni räjähtää kivusta ja rakkoni on täysi.
Olet surkea hoitaja, Inglés.
Se mies aikoi tappaa itsensä kallioilla.
Hän vaaransi henkensä pelastaakseen sinut.
Kun hän huomasi tilanteensa toivottomuuden,
hän ei edes yrittänyt vaan veti miekkansa esiin.
Hän valitsi kuolemansa. Voiko sen parempaa loppua toivoa?
Kuolenko minä täällä?
Todennäköisesti.
Miten voit hyväksyä sen, että olet voimaton tässä hulluudessa?
Tarkoitat tässä elämässä.
Luonnon näkymätöntä polkua ei voi vastustaa.
Meidän täytyy vain hyväksyä pieni osamme.
Paskan marjat.
Taistelin liian pitkään ja liian kovaa enkä aio alistua tälle hulluudelle.
Luulin, että ajelehditte tänne sattumalta.
Kuulehan, luotsi. Kerron jotain.
Löysin tämän laivastasi.
Uskoisin, että tämä merikartta varastettiin espanjalaiselta merimieheltä.
Sen avulla taisit selviytyä Magalhãesinsalmesta.
Tämäkin on siis sinun. Lista katolilaisten tukikohdista,
jotka sinä ja mukamas kauppiasmiehistösi aioitte polttaa.
Melko raakalaismaista, jos minulta kysytään.
Nämä olivat käskysi:
"Ryöstä Espanjan alueet, purjehdi Japaniin,
avaa kauppa uudessa maailmassa"
Varoitan sinua, portugalilaiset saavat nämä heti, kun saavun.
Tämä ei ole loppuni.
En aio kuolla tässä kurjassa maassa.
Kurjassa maassako?
Kuulehan, Inglés, saavumme pian satamaan.
Mene kannelle katsomaan, mitä sieltä näkyy.
Kun olet nähnyt Osakan, kerro minulle,
onko meidän maailmamme tosiaan sivilisaation huipulla.
Ja kysy sitten itseltäsi,
millaisella miehellä on valtaa tällaisessa maassa.
Silläkö, joka juonittelee avoimesti?
Vai sillä, jota et koskaan näe?
Täällä sanotaan, että jokaisella on kolme sydäntä.
Yksi suussa maailmaa varten.
Toinen rinnassa ystäville.
Salainen sydän on taas haudattu niin syvälle, ettei kukaan löydä sitä.
Se sydän täytyy pitää salassa, jos haluaa selviytyä.
Ymmärrät pian, Inglés.
Ja kuka tietää, ehkä kohtalolla oli syynsä tuoda sinut tänne.
Kenties elät tarpeeksi pitkään saadaksesi syyn selville.
Perustuu JAMES CLAVELLIN romaaniin
Käännös: Alma von Creutlein